Държавен вестник, бр. 18, 2012 г., стр. 59

БРОЙ  18	
Д Ъ Р Ж А В Е Н  В Е С Т Н И К 	
СТР.  59  
оформя документално (ваучери, отчети, справки 
и др.) продажбата на туристическите продукти 
и/или услуги. При посрещане и обслужване на 
организирани туристи упражнява така наречените 
кореспондентски услуги, свързани с посрещане, 
трансфер и предлагане на допълнителни услуги. 
Заключителните дейности на организатора 
включват анализ на резултатите от реализацията 
на предлаганите продукти и/или услуги, отчет 
и осъществяване на разплащанията към трети 
страни – доставчици и производители на турис­
тически продукти (услуги) (туроператор, хотел, 
застрахователно дружество и др.). Проучва удов­
летвореността на туристите от обслужването.
Отговорностите на организатора на туристи­
ческа агентска дейност са ограничени, тъй като 
работи за производителя на туристически продук­
ти (туроператор, хотел, туристически комплекс 
и др.) срещу възнаграждение – комисиона или 
такса за обслужване, и не носи пряка отговорност 
за количествените и качествените характерис­
тики на туристическия продукт. В ролята си 
на посредник не е ангажиран с предварителни 
доставки и поддържане на материални запаси. 
Работи само с категоризирани туристически 
обекти, регистрирани туроператори и/или ту­
ристически агенции. Работи с лични данни и е 
отговорен за поверителността на информацията, 
до която има достъп. Носи пряка отговорност за 
достоверността и пълнотата на предоставяната 
информация.
Личностните качества на организатора на 
туристическа агентска дейност са преди всичко 
умения за комуникация и общуване, дружелюбно 
отношение, учтивост, адаптивност, гъвкавост и 
комбинативност, дискретност, разбиране, отзив­
чивост и съпричастност към предпочитанията, 
желанията и изискванията на туристите. Спо­
собността за работа под напрежение и стрес, 
спазването на срокове и умението за работа в 
екип са от съществено значение при упражняване 
на професията. Приятният външен вид, добрите 
обноски, високата обща култура, общителността, 
дипломатичността и коректността също имат 
значение за качеството на обслужване на турис­
тите. Във връзка със задачата на организатора 
на туристическа агентска дейност да предоставя 
информация и да общува ефективно е необхо­
димо той да има добра артикулация и езикови 
познания.
Предвид спецификата на професията орга­
низаторът трябва да владее на необходимото 
професионално ниво един или два чужди езика.
Организаторът на туристическа агентска дей­
ност работи в офис, отговарящ на нормативните 
изисквания (търговска площ, брой обособени 
работни места, етажност), регламентирани в 
Наредбата за изискванията към персонала на 
туроператори или туристически агенти, към 
лицето, осъществяващо функции по управление 
на туроператорска или туристическа агентска 
дейност, и към помещенията за извършване на 
туроператорска или туристическа агентска дей­
ност, издадена от председателя на Държавната 
агенция по туризъм, приета с ПМС № 319 от 
2004 г. (ДВ, бр. 107 от 2004 г.).
Работното време на организатора е нормирано, 
но поради спецификата на дейността в активния 
сезон се налага да работи в почивни и празнични 
дни или с удължено работно време, като трудът 
и възнаграждението се регламентират съобразно 
действащото в страната трудово законодателство. 
За упражняване на своята професионална дейност 
организаторът на туристическа агентска дейност 
използва офис оборудване и технически инвен­
тар: телефон, факс, компютър, комуникационна 
техника, резервационни системи, програмни 
продукти и др. 
2.2. Възможности за продължаване на про­
фесионалното обучение
Лицата, придобили трета степен на професи­
онална квалификация по професията „Органи­
затор на туристическа агентска дейност“, могат 
да повишават придобитата квалификация чрез 
участие в различни форми за продължаващо 
професионално развитие.
2.3. Възможности за професионална реали­
зация съгласно Националната класификация на 
професиите и длъжностите (НКПД – 2011), утвър­
дена със Заповед № РД-01-931 от 27.12.2010 г. на 
министъра на труда и социалната политика, изм. 
и доп. със заповеди № РД-01-204 от 28.02.2011 г., 
№ РД-01-426 от 30.05.2011 г. и № РД-01-529 от 
30.06.2011 г.
Придобилите трета степен на професионална 
квалификация по професията „Организатор на 
туристическа агентска дейност“ може да раз­
виват самостоятелен бизнес или да работят в 
туристически агенции, туроператорски фирми от 
единични групи 4221 Консултанти и служители 
в пътнически агенции, 1439 Ръководители на 
други услуги, н.д., както и други, включени при 
актуализирането на НКПД. 
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления
След завършване на обучението по професията 
обучаваният трябва да:
· организира и контролира спазването на 
правилата за безопасни условия на труд;
· разбира задълженията и отговорностите си 
като участник в трудовия процес, организира 
ефективно работното си време и работното си 
място, планира и организира изпълнението на 
текущи задачи, решава възникнали проблеми, 
свързани с трудовата дейност;
· познава стопанското и политическото ус­
тройство на страната, разбира съществуващите 
икономически отношения, процеси и явления в 
сферата на туризма;
· работи в екип както при организацията на 
туристическото обслужване, така и при изпъл­
нението и отчитането на резултатите;
· използва компютър и специализирани 
софтуерни продукти, резервационни системи 
и техника при предлагането, резервацията, 
потвърждението, продажбата и отчитането на 
туристическия продукт и/или услуга.